1. melléklet a 123-…/2023. előterjesztéshez

Budapest Főváros XIV. Kerület Zugló Önkormányzata Képviselő-testületének
 …/2023. (… …) önkormányzati rendelete a Budapest Főváros XIV. Kerület Képviselő-testületének az önkormányzati képviselő, az állandó bizottság elnöke és tagja, valamint a tanácsnok javadalmazásáról szóló 19/2019. (XI. 7.) önkormányzati rendelete módosításáról

Budapest Főváros XIV. Kerület Zugló Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:
1. §

Az önkormányzati képviselő, az állandó bizottság elnöke és tagja, valamint a tanácsnok javadalmazásáról szóló, Budapest Főváros XIV. Kerület Képviselő-testületének 19/2019. (XI. 7.) önkormányzati rendelete (a továbbiakban: Rendelet) 1. § (1) bekezdése helyébe az alábbi szöveg lép:
„1. § (1) A polgármester és az alpolgármester kivételével Budapest Főváros XIV. Kerület Zugló Önkormányzatának önkormányzati képviselőjét (a továbbiakban: képviselő) – ha e rendelet másként nem rendelkezik – havonta a polgármester részére a Magyarország helyi önkormányzatairól szóló 2011. évi CLXXXIX. törvénnyel (a továbbiakban: Mötv.) megállapított illetmény 25%-ának megfelelő összegű tiszteletdíj illeti meg. A megválasztott képviselő tiszteletdíjának havi összege 325 ezer Ft.”
2. §
A Rendelet 1. § (2) bekezdése helyébe az alábbi szöveg lép:

„(2) Az állandó bizottsági tagság után az állandó bizottság nem képviselő tagja havonta a polgármester részére az Mötv. által megállapított illetmény 10%-ának megfelelő összegű bizottsági tiszteletdíjra jogosult. Az állandó bizottság nem képviselő tagja tiszteletdíjának havi összege 130 ezer Ft.

3. §

A Rendelet 1. § (3) bekezdése helyébe az alábbi szöveg lép:

„(3) A bizottsági tiszteletdíj az állandó bizottság nem képviselő tagját csak egy bizottsági tagság után illeti meg.”

4. §
A Rendelet 2. § (1) bekezdése helyébe az alábbi szöveg lép:

„2. § (1) Az állandó bizottság elnöke havonta az 1. § (1) bekezdés szerinti tiszteletdíj helyett a polgármester részére az Mötv. által megállapított illetmény 50%-ának megfelelő összegű elnöki tiszteletdíjra jogosult. Az állandó bizottság elnöke tiszteletdíjának havi összege 650 ezer Ft. Az állandó bizottság elnökét csak egy bizottsági elnöki tisztség után illeti meg bizottsági elnöki tiszteletdíj.”
5. §
A Rendelet 2. § (2) bekezdése helyébe az alábbi szöveg lép:

”2. § (2) A tanácsnok az 1. § (1) bekezdés szerinti tiszteletdíj helyett a polgármester részére az Mötv. által megállapított illetmény 50%-ának megfelelő összegű tanácsnoki tiszteletdíjra jogosult. A tanácsnok tiszteletdíjának havi összege 650 ezer Ft. A tanácsnokot csak egy tanácsnoki tisztség után illeti meg tanácsnoki tiszteletdíj.”
6. §

A Rendelet 3. §-a helyébe az alábbi szöveg lép:

„3. § Az ideiglenes bizottság elnöke ezen a jogcímen tiszteletdíjra nem jogosult.”

7. §
E rendelet 2023. március 1. napján lép hatályba, és az azt következő napon hatályát veszti.

     Horváth Csaba                                                                dr. Tiba Zsolt

 polgármester                                                                       jegyző

Záradék: A rendelet 2023. …. napján az Önkormányzat hirdetőtábláján kihirdetésre került.

Budapest, 2023. ………………..










dr. Tiba Zsolt 










      jegyző
2. melléklet a 123-…/2023. előterjesztéshez
Általános indokolás

Az önkormányzati képviselő, az állandó bizottság elnöke és tagja, valamint a tanácsnok javadalmazását a 19/2019. (XI. 7.) önkormányzati rendelet határozza meg. 

A módosítás folytán a képviselői, bizottsági elnöki, tanácsnoki és az állandó bizottság nem képviselő tagját megillető tiszteletdíj mértéke a polgármesternek az Mötv. által meghatározott illetményéhez kötődik a jövőben.
A rendeletmódosítás európai uniós jogot nem érint.

Részletes indokolás

Az 1. -6. §-okhoz

A Javaslat a képviselő, az állandó bizottság nem képviselő tagja, az állandó bizottság elnöke és a tanácsnok tiszteletdíja megállapításának módját tartalmazza, valamint meghatározza a jelenlegi polgármesteri illetmény alapján számított pontos összegeket is.
Az 7. §-hoz

A módosító rendelet hatályba lépéséről és hatályvesztéséről rendelkezik.

